विश्‍वकप छनोट : उत्तरी मेसेडोनियासँग २-१ ले हार्‍यो जर्मनी
उत्तरी मेसेडोनियाले युरोपेली विश्वकप छनोटमा बुधबार चार पल्टको विजेता जर्मनीलाई २–१ ले स्तब्ध पारेको छ । मेसेडोनियाका तर्फबाट इलजिफ इलमासले खेलको अन्त्यतिर निर्णायक गोल गरे ।
पेरिस — उत्तरी मेसेडोनियाले युरोपेली विश्वकप छनोटमा बुधबार चार पल्टको विजेता जर्मनीलाई २–१ ले स्तब्ध पारेको छ । मेसेडोनियाका तर्फबाट इलजिफ इलमासले खेलको अन्त्यतिर निर्णायक गोल गरे ।गोरान पानडेभको गोलले अग्रता लिएको मेसेडोनिाविरुद्ध इलकयी गुन्डोगनले बराबरी गोल गरेका थिए । यो हारपछि जर्मनीको तीन खेलबाट तीन अंक मात्र भएको छ र समूह जे को तेस्रो स्थानमा छ ।यो समूहमा अर्मेनिया शीर्ष स्थानमा छ र उसले रोमानियालाई ३–२ ले हरायो । जर्मनीलाई छाडेर युरोपका ठूला सबै टिम विजयी रहे । स्पेनले कोसोभोलाई ३–१, इटालीले लिथुवानियालाई २–०, फ्रान्सले बोस्निया हर्जगोभिनालाई १–० र इंग्ल्यान्डले पोल्यान्डलाई २–१ ले हरायो । 